കന്യാകുമാരി സ്വദേശിയുടെ മൃതദേഹം നാട്ടിലെത്തിച്ചു സംസ്കരിച്ചു റിയാദ് : റിയാദില് ഹൃദയാഘാതത്തെ തുടര്ന്ന് മരണമടഞ്ഞ തമിഴ്നാട് സ്വദേശിയുടെ മൃതദേഹം നാട്ടിലെത്തിച്ചു സംസ്കരിച്ചു. മുപ്പത് വര്ഷമായി റിയാദിലെ മുസാഹ്മിയയില് കെട്ടിട നിര്മ്മാണ രംഗത്ത് ജോലി ചെയ്തുവരികയായിരുന്ന കന്യാകുമാരി ജില്ലയിലെ കാര്യവിളൈ മോണ്ടായ്കടവ് സ്വദേശിയായ വില്സന്റെ 55 മൃതദേഹമാണ് കേളി കലാസാംസ്കാരിക വേദി പ്രവര്ത്തകരുടെ ഇടപെടലിനെ തുടര്ന്ന് നാട്ടിലെത്തിച്ചത്. വിത്സന്റെ ഭാര്യ രാജകുമാരി, മക്കള് ബിബിന് റിജോ, എബിന് റിജോ എന്നിവര് നാട്ടിലാണ്. കേളി കലാസാംസ്കാരിക വേദി ജീവകാരുണ്യ കമ്മറ്റിയുടെ നേതൃത്വത്തില് മുസാഹ്മിയ ഏരിയ സെക്രട്ടറി ഷമീര് എംകെ പുലാമന്തോള്, ജീവകാരുണ്യ ആക്ടിംഗ് കണ്വീനര് നസീര് മുള്ളൂര്ക്കര, ശങ്കര് പിപി എന്നിവരാണ് മൃതദേഹം നാട്ടിലെത്തിക്കുന്നതിന് വേണ്ടിയുള്ള പ്രവര്ത്തനങ്ങള് നടത്തിയത്.